*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*32. számú előterjesztés*

Bátaszék Város Önkormányzata Képviselő-testületének 2019. február 13-án,

16 órakor megtartandó rendkívüli ülésére

A „Cikádor Általános Iskola és Gimnázium II. Géza Gimnáziuma energetikai korszerűsítése” elnevezésű pályázathoz kapcsolódóan műszaki ellenőri feladatok elvégzésére vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési ügyintéző  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 02. 12. |

# *Tisztelt Képviselő-testület!*

A „Cikádor Általános Iskola és Gimnázium II. Géza Gimnáziuma energetikai korszerűsítése” című és TOP-3.2.1-15-TL1-2016-00016 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2019.06.01.

A Projekten belüli tevékenység elvégzésére ajánlatok kerültek bekérésre.

1. Ajánlattételre szóló felhívás került kiküldésre három vállalkozónak, melynek tárgya:

a TOP-3.2.1-15-TL1-2016-00016 azonosító számú, „Cikádor Általános Iskola és Gimnázium II. Géza Gimnáziuma energetikai korszerűsítése Bátaszéken” című projektje kapcsán, a beruházás megvalósítása alatt felmerülő műszaki ellenőri tevékenység elvégzése.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

WÉBER VILLANY Kft. 7700 Mohács, Kazinczy F. u.14.

175 000,-Ft + 27% Áfa ( Ft) Összesen: 222 250,- Ft

Farkas Ödön e.v. 7100 Szekszárd, Dr. Nagy I. u. 3.

140 000,-Ft + 0% Áfa ( Ft) Összesen: 140 000,- Ft

Preevit Human Kft. 7100 Szekszárd, Szent-Gy. A. u. 24.

155 000,-Ft + 27% Áfa ( Ft) Összesen: 196 850,- Ft

A legalacsonyabb ajánlati árat Farkas Ödön e.v. (7100 Szekszárd, Dr. Nagy I. u. 3.) adta bruttó 140.000,-Ft összeggel.

**Elszámolható költség:** bruttó 140.000,- Ft

A fentiek alapján javasoljuk a határozati javaslat elfogadását.

***H a t á r o z a t i j a v a s l a t :***

**„Cikádor Általános Iskola és Gimnázium II. Géza gimnáziuma energetikai korszerűsítése” elnevezésű pályázathoz műszaki ellenőr kiválasztására**

Bátaszék Város Önkormányzatának Képviselő-testülete;

1. a feladatok elvégzésével a legalacsonyabb ajánlati árat tevő Farkas Ödön e.v.-t (7100 Szekszárd, Dr. Nagy I. u. 3.) bízza meg,
2. a feladat ellátásához szükséges bruttó 140.000,- Ft vállalkozói díj kifizetését az önkormányzat 2019. évi költségvetésében tervezett TOP-3.2.1-15-TL1-2016-00016 számú projekt támogatás terhére a dologi kiadások keret megemelésével biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. március 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Farkas Ödön

Bátaszéki KÖH városüz. iroda

Bátaszéki KÖH pénzügyi iroda

irattár